stanford-oval/wikipedia huggingface dataset:
เศรษฐกิจเนเธอร์แลนด์
บริษัทใหญ่

เนเธอร์แลนด์มีบริษัทข้ามชาติขนาดใหญ่หลายแห่งตั้งอยู่ โดยมีบริษัทรอยัลดัตช์เชลล์เป็นบริษัทที่ใหญ่ที่สุดในประเทศเมื่อวัดจากรายได้ และเคยใหญ่ที่สุดในโลกจนถึงปี ค.ศ. 2009 สำนักงานใหญ่ของบริษัทต่างๆสัญชาติดัตช์มักตั้งอยู่ที่กรุงอัมสเตอร์ดัม เช่น ไฮเนเก้น อาโฮลด์ ฟิลิปส์ ทอมทอม รันด์สตัดโฮลดิง และไอเอ็นจี ยกเว้นสำนักงานของยูนิลีเวอร์ตั้งอยู่ที่รอตเทอร์ดาม ของอาเอสเอ็มเอล โฮลดิงตั้งอยู่ใกล้ไอนด์โฮเวน
บริษัทที่ใหญ่ที่สุดในเนเธอร์แลนด์เมื่อปี ค.ศ. 2011 มีดังนี้
| อันดับ | ชื่อ | สำนักงานใหญ่ | รายได้ (ล้านยูโร) | กำไร (ล้านยูโร) | จำนวนลูกจ้าง (ทั่วโลก) |
| --- | --- | --- | --- | --- | --- |
| 01. | รอยัลดัตช์เชลล์ | เดอะเฮก | 378,152 | 20,127 | 97,000 |
| 02. | ไอเอ็นจี | อัมสเตอร์ดัม | 147,052 | 3,678 | 106,139 |
| 03. | เอกอน | เดอะเฮก | 65,136 | 2,330 | 27,474 |
| 04. | แอร์บัส | ไลเดิน | 60,597 | 732 | 121,691 |
| 05. | ไลยงเดลล์บาเซลล์ | รอตเทอร์ดาม | 41,151 | ไม่รายงาน | 14,000 |
| 06. | รอยัลอาโฮลด์ | อัมสเตอร์ดัม | 39,111 | 1,130 | 122,027 |
| 07. | ฟิลิปส์ | อัมสเตอร์ดัม | 33,667 | 1,915 | 119,001 |
| 08. | ราโบบังก์ | ยูเทรกต์ | 32,672 | 3,552 | 58,714 |
| 09. | ก๊าซแทร์รา | โกรนิงเงิน | 24,313 | 48 | 188 |
| 010. | ไฮเนอเกิน | อัมสเตอร์ดัม | 21,684 | 954 | 65,730 |
| — | เอสฮาเฟโฮลดิงส์ | ยูเทรกต์ | 21,202 | 799 | 50,300 |
| — | อักโซโนเบิล | อัมสเตอร์ดัม | 20,419 | 999 | 55,590 |
การส่งออกของเนเธอร์แลนด์ในปี ค.ศ. 2006
โรงงานไฟฟ้านิวเคลียร์ที่โบร์สเซเลอ จังหวัดเซลันด์
โนรีเกาะช้าง

| โนรีเกาะช้าง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Malpighiaceae
สกุล:: Hiptage
สปีชีส์:: H.  monotergx
ชื่อทวินาม
Hiptage monotergx 

โนรีเกาะช้าง ชื่อวิทยาศาสตร์: Hiptage monotergx เป็นพืชในสกุลโนรา วงศ์ Malpighiaceae เป็นไม้เลื้อยเนื้อแข็ง เลื้อยพาดไปตามพุ่มไม้อื่นได้ไกล ยอดอ่อนมีขน ใบเดี่ยว เนื้อใบหนาเห็นเส้นใบเด่นชัด  ดอกช่อ มีดอกย่อยจำนวนมาก สีขาว มีกลิ่นหอมอ่อน ผลแห้งมีปีก ออกดอกเดือนมกราคม – มีนาคม พบครั้งแรกที่เกาะช้าง จังหวัดตราด โดย Bensekom ชาวเนเธอร์แลนด์และ ศ.ดร. ธวัชชัย สันติสุข เป็นไม้ถิ่นเดียวของไทย
แผ่นดินไหวในเกาะลมบก กรกฎาคม พ.ศ. 2561

บทความนี้เกี่ยวกับแผ่นดินไหวในช่วงปลายเดือนกรกฎาคม พ.ศ. 2561 สำหรับแผ่นดินไหวแรงกว่าที่ตามมา ดูที่ แผ่นดินไหวในเกาะลมบก สิงหาคม พ.ศ. 2561
| --- | --- |
ประธานาธิบดีโจโกวิโดโด ตรวจสอบความเสียหายในพื้นที่ที่ได้รับผลกระทบรุนแรงที่สุดหลังจากเกิดแผ่นดินไหวที่เกาะลมบก

เวลาสากลเชิงพิกัด: 2018-07-28 22:47:37
รหัสเหตุการณ์ ISC: 615000905
USGS-ANSS: ComCat
วันที่ท้องถิ่น: 29 กรกฎาคม ค.ศ. 2018 (2018-07-29)
เวลาท้องถิ่น: 06:47:37 WITA
ระยะเวลา: 10–20 วินาที
ขนาด: 6.4 Mw
ความลึก: 14.0 กิโลเมตร (8.7 ไมล์)
ศูนย์กลาง: 8°16′26″S 116°29′28″E﻿ / ﻿8.274°S 116.491°E﻿ / -8.274; 116.491
รอยเลื่อน: Flores Back Arc Thrust Fault
ประเภท: รอยเลื่อนตามแนวมุมเท (ย้อนกลับ)
พื้นที่ที่ได้รับผลกระทบ: จังหวัดนูซาเติงการาตะวันตก, ประเทศอินโดนีเซีย
ระดับความรุนแรงที่รู้สึกได้: VIII (อย่างรุนแรง)
แผ่นดินถล่ม: ใช่
แผ่นดินไหวตาม: 564 
ผู้ประสบภัย: เสียชีวิต 20 ราย บาดเจ็บ 401 ราย พลัดหลง 10,062 ราย
แผนที่แผ่นดินไหวที่เกาะลมบก พ.ศ. 2561
แผ่นดินไหวในเกาะลมบก กรกฎาคม พ.ศ. 2561 เกิดขึ้นเมื่อ ณ เวลาตอนเช้าของวันที่ 29 กรกฎาคม พ.ศ. 2561 โดยมีขนาดแผ่นดินไหว 6.4 แมกนิจูด เกิดขึ้นที่เกาะลมบก จังหวัดนูซาเติงการาตะวันตก ประเทศอินโดนีเซีย ที่ระดับความลึกแผ่นดินไหว 14 กิโลเมตร (8.7 ไมล์) จุดศูนย์กลางของแผ่นดินไหวอยู่ที่ตำบลเซิมบาลุน อำเภอลมบกตะวันออก มีพื้นที่ที่ได้รับความเสียหายอย่างมากตามรายงาน เจ้าหน้าที่ทางการได้ยืนยันว่ามีผู้เสียชีวิต 16 ราย และบาดเจ็บอีกหลายกว่าร้อยราย
ทั้งนี้ มีนักท่องเที่ยวชาวไทย จำนวน 239 คน ได้ท่องเที่ยวในภูเขารินจานี แต่เนื่องจากเกิดเหตุแผ่นดินไหว และดินถล่มทำให้นักท่องเที่ยวไม่สามารถลงจากภูเขาได้ โดยทางการอินโดนีเซียได้ส่งหน่วยรบพิเศษ จำนวน 150 คนช่วยเหลือนักท่องเที่ยวที่ติดภายในภูเขาไฟ กระทรวงท่องเที่ยวอินโดนีเซีย ได้ประกาศให้นักท่องเที่ยวปฏิบัติตามคำแนะนำของทางรัฐบาล และรับข้อมูลติดตามอย่างดีที่สุด
คลังภาพ

ประธานาธิบดีโจโก วีโดโด ตรวจดูความเสียหายของแผ่นดินไหว
หน่วยกู้ภัยได้ค้นหานักท่องเที่ยวชาวไทยที่ติดอยู่ในภูเขา
แหล่งข้อมูลอื่น

| ด ค ก← แผ่นดินไหวที่สำคัญใน พ> ศ. 2561 |
| --- | --- |
มกราคม:  ฮอนดูรัส (7.6, 10 มกราคม)  อาเรกิปา เปรู (7.1, 14 มกราคม)  บันเติน อินโดนีเซีย (6.0, 23 มกราคม)  อ่าวอะแลสกา (7.9, 23 มกราคม) 
กุมภาพันธ์:  ฮวาเหลียน ไต้หวัน (6.4, 6 กุมภาพันธ์)  วาฮากา เม็กซิโก (7.2, 16 กุมภาพันธ์)  ปาปัวกินี (7.5, 25 กุมภาพันธ์) † 
พฤษภาคม:  ฮาวาย (6.9, 4 พฤษภาคม) 
มิถุนายน:  โอซากะ ญี่ปุ่น (5.5, 16 มิถุนายน) 
กรกฏาคม:  ลมบก อินโดนีเซีย (6.4, 29 กรกฏาคม) 
สิงหาคม:  ลมบก อินโดนีเซีย (6.9, 5 สิงหาคม) †  ลมบก อินโดนีเซีย (6.9, 19 สิงหาคม)  ซูเกร เวเนซุเอลา (7.3, 21 สิงหาคม) 
กันยายน:  โทมาโกไม ญี่ปุ่น (6.6, 5 กันยายน)  ซูลาเวซี อินโดนีเซีย (7.5, 28 กันยายน) † ‡ 
 † แผ่นดินไหวที่มีผู้เสียชีวิตอย่างน้อย 30 คน  ‡ แผ่นดินไหวที่มียอดผู้เสียชีวิตมากที่สุดในปี  วันและเวลายึดตามเวลาสากลเชิงพิกัด
เหตุกราดยิงในปราก พ.ศ. 2566

| เหตุกราดยิงในปราก ค> ศ. 2023 |
| --- | --- |
คณะศิลปศาสตร์ มหาวิทยาลัยชาลส์ และ สะพานมันเนส (ภาพถ่ายปี 2010) จุดเกิดเหตุ
เหตุกราดยิงในปราก พ.ศ. 2566 (Prague city centre)
สถานที่: โฮสทูน อำเภอคลาดโน และ คณะศิลปศาสตร์ มหาวิทยาลัยชาลส์ ปราก ประเทศเช็กเกีย
พิกัด: 50°05′21″N 14°24′58″E﻿ / ﻿50.08917°N 14.41611°E﻿ / 50.08917; 14.41611
วันที่: 21 ธันวาคม 2023  ป. 15:00 – 15:20 (CET, UTC+1)
ประเภท: การกราดยิงในสถานศึกษา, การกราดยิงหมู่, การฆาตกรรมตามด้วยการฆ่าตัวตาย, การไล่ยิง, การฆาตกรรมหมู่, ปิตุฆาต
อาวุธ: ปืนไรเฟิลชนิด AR-10
ตาย: 16 (รวมผู้ก่อเหตุ)
เจ็บ: 25
ผู้ก่อเหตุ: ดาวิด โคซัก
เมื่อวันที่ 21 ธันวาคม 2023 มีผู้เสียชีวิต 13 ราย จากเหตุกราดยิงหมู่ที่คณะศิลปศาสตร์ มหาวิทยาลัยชาลส์ บนจัตุรัสยันพาลัช ในใจกลางกรุงปราก ประเทศเช็กเกีย มีผู้ได้รับบาดเจ็บอีก 25 คน ในจำนวนนี้ 10 คนบาดเจ็บสาหัส ก่อนก่อเหตุที่มหาวิทยาลัย บิดาของผู้ก่อเหตุถูกพบเสียชีวิตในบ้านที่โฮสทูน ใกล้กับกลาดโน
ตำรวจเดินทางถึงที่เกิดเหตุและปิดล้อมพื้นที่ขนาดใหญ่โดยรอบจุดเกิดเหตุ ผู้ก่อเหตุยิงตัวเองเสียชีวิต ในขณะที่ผู้คนภายในอาคารของมหาวิทยาลัยได้รับการอพยพออกมา
เหตุการณ์นี้เป็นการกราดยิงหมู่ที่เลวร้ายที่สุดในประวัติศาสตร์ของเช็กเกียนับตั้งแต่การยุบเชโกสโลวาเกียในปี 1993 และเป็นหนึ่งในการกราดยิงหมู่ที่มียอดเสียชีวิตสูงที่สุดในยุโรปนับตั้งแต่การสังหารหมู่ที่โรงละครในปารีสเมื่อปี 2015
เหตุการณ์ > ฆาตกรรมในเขตอนุรักษ์ธรรมชาติป่าคลาโนวิซ

เมื่อวันที่ 15 ธันวาคม 2023 ชายวัย 32 ปี และทารกในรถเข็นเด็ก ถูกยิงเสียชีวิตในเขตอนุรักษ์ธรรมชาติ ป่าคลาโนวิซ [cs] ในชานเมืองทางตะวันออกของนครปราก ตำรวจทำการสืบสวนและสำรวจพื้นที่ป่าทั้งหมด โดยสนธิกำลังตำรวจหลายร้อยคน รวมถึงกองกำลังพิเศษซึ่งจัดตั้งขึ้นเพื่อตามหาผู้ก่อเหตุ ในวันที่ 20 ธันวคาม จำรวจระบุว่ายังไม่มีความคืบหน้าใด ๆ ทั้งนี้จะทำการเดินหน้าการค้นหาต่อไป
ห้าชั่วโมงหลังการกราดยิงที่มหาวิทยาลัย ตำรวจได้ทำการปล่อยข้อมูลว่าได้พบหลักฐานในบ้านของผู้ก่อเหตุที่เชื่อมโยงกันกับเหตุฆาตกรรมในป่าคลาโนวิซ
เหตุการณ์ > ปิตุฆาตในโฮสทูญและการไล่ล่าผู้ก่อเหตุ

ในวันที่ 21 ธันวาคม 2023 เวลา 12:20 น. ตามเวลา CET ตำรวจได้รับการแจ้งจากมารดาของผู้ก่อเหตุว่าลูกชายของตนกำลังวางแผนจะฆ่าตัวตาย และเขากำลังเดินทางมุ่งตรงไปยังนครปรากจากบ้านเกิดโฮสทูญ เมื่อเวลา 12:45 ตำรวจพบศพของบิดาของผู้ก่อเหตุในบ้านของเขา การตรวจสอบภายในบ้านที่เกิดเหตุโดยละเอียดนั้นเต็มไปด้วยความยากลำบากเนื่องมาจากมีการพบระเบิดทำมือภายในบ้านที่ยังไม่ระเบิด ตำรวจพบว่าผู้ก่อเหตุเป็นนักศึกษาที่คณะศิลปศาสตร์ มหาวิทยาลัยชาลส์ และในวันนี้เขามีคาบเรียนบรรยายตอนเวลา 14:00 ที่อาคารของคณะบนถนนเซเลตนาในนครปราก มีการออกใบอนุญาตตรวจค้นทันทีซึ่งระบุว่สบุคคลดังกล่าวมีอาวุธและเป็นบุคคลอันตราย ตำรวจยังเริ่มปฏิบัติการความปลอดภัยที่ท่าอากาศยานปราก วาคลาว ฮาเวล ที่ซึ่งบิดาของผู้ก่อเหตุทำงานอยู่ในแผนกรักษาความปลอดภัย
ตำรวจได้เดินทางถึงอาคารของคณะศิลปศาสตร์ มหาวิทยาลัยชาลส์บนถนนเซเลตนา ที่ซี่งผู้ก่อเหตุจะมีคาบเรียนบรรยาย ตำรวจได้ทำการอพยพคนออกจากอาคาร ซึ่งเสร็จสิ้นเมื่อเวลา 14:22 ตำรวจไม่พบผู้ก่อเหตุอยู่ในอาคารหรือโดยรอบของอาคาร
เหตุการณ์ > การกราดยิงที่มหาวิทยาลัยชาลส์

เมื่อเวลา 14:59 น. ขณะการไล่ล่าหาตัวผู้ก่อเหตุยังดำเนินอยู่ ตำรวจได้รับแจ้งว่ามีการยิงภายในอาคารหลักของคณะศิลปศาสตร์ ซึ่งตั้งอยู่บนจัตุรัสยันพาลัชในย่านเมืองเก่าปราก ห่างไปสิบสองนาทีโดยการเดินเท้าจากอาคารบนถนนเซเลตนาที่ทำการอพยพไปก่อนหน้า ผู้ก่อเหตุเริ่มยิงโดยสุ่มภายในระเบียงทางเดินและห้องเรียนในอาคาร ในขณะที่เจ้าหน้าที่และนักศึกษาช่วยกันปิดกั้นห้องโดยใช้เฟอร์นิเจอร์ มีจำนวนหนึ่งที่หลบหนีออกจากอาคารโดยการกระโดดออกจากขอบที่ยื่นออกจากภายนอกของอาคารออกไปยังอาคารโดยรอบ เสียงปืนยังก่อให้เกิดความตระหนกภายนอก โดยเฉพาะที่สะพานชาลส์ที่ซึ่งฝูงชนจำนวนมากวิ่งหนีออกจากสะพาน
หน่วยตำรวจแรกเดินทางถึงอาคารที่เกิดเหตุไม่กี่นาทีให้หลัง และทำการอพยพผู้ที่อยู่ภายในอาคารไปรวมกันที่โถงแสดงดนตรีแห่งหนึ่งซึ่งตั้งอยู่ตรงข้ามถนน ขณะตำรวจสำรวจอาคารหาผู้ก่อเหตุตามชั้นต่าง ๆ ได้มีการแจ้งว่าผู้ก่อเหตุกำลังทำการกราดยิงใส่ผู้คนจากดาดฟ้าอาคาร นับจากนั้น ตำรวจเสียเวลาไปสักพักขณะพยายามหาทางขึ้นไปยังดาดฟ้าซึ่งไม่ได้มีป้ายระบุบอกทาง รวมถึงพื้นที่นี้โดยรวมนั้นยากต่อการสำรวจ ในขณะเดียวกัน ผู้ก่อเหตุได้ยิงสวนกับเจ้าหน้าที่ตำรวจบนถนน และเมื่อเวลา 15:20 ผู้ก่อเหตุทำการฆ่าตัวตายบนดาดฟ้าของอาคาร
เหยื่อ

มีผู้เสียชีวิตรวมสิบสามรายจากการกราดยิงที่มหาวิทยาลัย บาดเจ็บ 25 คน ผู้ก่อเหตุยิงบิดาของเขาเสียชีวิตที่บ้าน ยอดเสียชีวิตทั้งหมดได้รับการยืนยันในภายหลังโดยทางการว่าเสียชีวิตอยู่ภายในอาคารของคณะศิลปศาสตร์ ในบรรดาผู้เสียชีวิตนี้บางส่วนเป็นนักศึกษาร่วมสถาบันของผู้ก่อเหตุ และอย่างน้อยหนึ่งรายเป็นอาจารย์ มีผู้ได้รับบาดเจ็บสิบคนที่อยู่ในอาการสาหัส มีรายงานผู้ได้รับบาดเจ็บเป็นชาวต่างชาติสามคน ได้แก่ พลเมืองชาวดัตช์หนึ่งคน และพลเมืองของสหรัฐอาหรับเอมิเรตส์สองคน มีผู้ถูกบาดแผลกระสุนปืนสามคนบนถนนขณะที่ผู้ก่อเหตุยิงจากดาดฟ้าอาคาร และผู้รวมถึงยังยิงใส่ทั้งรถของพลเรือนและตำรวจ
ผู้ก่อเหตุ

ตำรวจร่วมกับตำรวจสากลปราก ระบุตัวผู้ก่อเหตุคือ ดาวิด โคซัก (David Kozák) นักศึกษาสาขาประวัติศาสตร์สากลวัย 24 ปี จากโฮสทูญ ซึ่งห่างออกไป 21 กิโลเมตรจากนครปราก เขาจบการศึกษาปริญญาตรีในสาขาประวัติศาสตร์และยุโรปศึกษา จากคณะศิลปศาสตร์ที่เขาก่อเหตุ
ตำรวจระบุว่าโคซัคไม่มีประวัติอาชญากรรมมาก่อน บัญชีเทเลแกรมซึ่งเป็นของเขาพบว่ามีข้อเขียนเชิดชูผู้ก่อเหตุกราดยิงในสถานศึกษาคนอื่น ๆ โดยเฉพาะในรัสเซีย ข้อมูลดังกล่าวนี้มีรายงานตามสื่อของเช็กเกีย กระนั้นยังไม่ได้รับการยืนยันโดยตำรวจ
ผู้บังคับบัญชาสำนักงานตำรวจของปราก มาร์ติน โวนดราเชก [cs] ระบุว่าผู้ก่อเหตุมีใบอนุญาตการครอบครองปืน และเป็นเจ้าของอาวุธรวมแปดชิ้น ประเทศเช็กเกียมีกฎหมายปืนที่บังคับให้ผู้ใดก็ตามที่จะถือครองปืนโดยชอบด้วยกฎหมายจะต้องได้รับใบอนุญาตการครอบครองปืน ซึ่งต้องใช้การตรวจทางการแพทย์ ข้อสอบเกี่ยวกับความชำนาญด้านอาวุธ และต้องไม่มีประวัติอาชญากรรม การโจมตีด้วยปืนในประเทศเช็กเกียเกิดขึ้นน้อยมาก ข้อมูลจากสถิติทางการของตำรวจ มีผู้ถือครองปืนรวม 313,000 คนในประเทศเช็กเกีย (ปี 2022) รวมแล้วถือครองปืนราวหนึ่งล้านกระบอกที่มีการขึ้นทะเบียนแล้ว
ภาพถ่ายขณะตำรวจทการปิดล้อมพื้นที่ขนาดใหญ่ในย่านใจกลางเมืองเก่าปรากขณะเกิดเหตุ ในภาพนี้คือที่ตลิ่งซเมตานา (Smetanovo nábřeží) ราวสองสามชั่วโมงหลังเริ่มเกิดเหตุ
แมงป่อง

| แมงป่อง ช่วงเวลาที่มีชีวิตอยู่: 435–0Ma  PreꞒ Ꞓ O S D C P T J K Pg N     ยุคไซลูเรียนตอนต้น – ปัจจุบัน |
| --- | --- |

Hottentotta tamulus, แมงป่องแดงอินเดีย

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: เชลิเซอราตา Chelicerata
ชั้น:: แมง Arachnida
อันดับ:: Scorpiones Scorpiones C. L. Koch, 1837

วงศ์
 ดู อนุกรมวิธาน

การกระจายพันธุ์ของแมงป่องทั่วโลก
แมงป่อง (ภาษาไทยถิ่นอีสาน: แมงงอด; ภาษาไทยถิ่นเหนือ : แมงเวา) จัดอยู่ในประเภทสัตว์ไม่มีกระดูกสันหลัง จำพวกสัตว์ขาปล้อง เป็นสัตว์มีมาตั้งแต่ยุคดึกดำบรรพ์ ซึ่งมีการค้นพบซากดึกดำบรรพ์ของแมงป่องที่มีอายุถึง 440 ล้านปี ตั้งแต่ยุคซิลลูเรียน เช่น Archaeobuthus estephani หรือ Protoischnurus axelrodorum  ซึ่งแมงป่องในยุคโบราณที่มีความยาวที่สุดยาวเกือบ 90 เซนติเมตร
ลักษณะและพฤติกรรม

แมงป่องเป็นสัตว์มีพิษ มีรูปร่างคล้ายปู ส่วนหัวติดกับอกเป็นส่วนเดียวกัน รูปร่างค่อนไปทางสี่เหลี่ยมยาว ลำตัวยาวเป็นปล้อง ๆ ประมาณ 2–10 เซนติเมตร มีก้ามคล้ายก้ามปู 1 คู่ และลำตัวติดกัน มีขาเป็นปล้อง ๆ 4 คู่ติดอยู่ ท้องยาวออกไปเป็นหาง มี 5 ปล้อง ที่ปลายหางมีอวัยวะสำหรับต่อย ความยาวโดยเฉลี่ย 3–9 เซนติเมตร โดยแมงป่องที่มีขนาดเล็กที่สุดในโลกพบในถ้ำมีความยาวเพียง 9 มิลลิเมตรเท่านั้น
แมงป่องเป็นสัตว์ที่โดยปกติจะสงบเงียบ แต่ถ้าหากถูกรบกวน จะยกหางชูงอ ๆ ที่ด้านหลัง เพื่อขู่ และจะต่อยเพื่อป้องกันตัวหรือออกล่าเหยื่อ
แมงป่องเป็นสัตว์ไม่ชอบแสงสว่าง มักจะหลบซ่อนตัวอยู่ตามสถานที่มืดและชื้น เช่น ใต้ก้อนหิน ใต้กองไม้ ใต้ใบไม้ หรือขุดโพรงหรือรูอยู่ตามป่าละเมาะ และออกหากินในเวลากลางคืน ทั่วโลกมีแมงป่องประมาณ 1,200 ชนิด อยู่ทั้งในเขตทะเลทราย  เขตร้อนชื้น  หรือแม้แต่แถบชายฝั่งทะเล  พบชนิดที่มีพิษร้ายแรง 50 ชนิด บางชนิดมีพิษรุนแรงมาก เช่น แมงป่องในสกุล Centruroides ที่รัฐแอริโซนาของสหรัฐอเมริกา เม็กซิโก บราซิล และทะเลทรายสะฮารา สำหรับลักษณะของหางนั้นจะแตกต่างไปตามชนิด ซึ่งจะมีความไวในการจู่โจมแตกต่างกันออกไปด้วย โดยแมงป่องชนิด เดทสโตกเกอร์ (Leiurus quinquestriatus) ที่มีขนาด 4.3 นิ้ว พบแพร่กระจายพันธุ์ในทะเลทรายทางตอนเหนือของแอฟริกาและตะวันออกกลาง เป็นชนิดที่มีความไวในการจู่โจมสูงสุด เมื่อตวัดหางขึ้นเหนือหัวจะมีความเร็วถึง 130 เซนติเมตร/ชั่วโมง และมีพิษร้ายแรงที่มีผลต่อระบบประสาท ทำให้ผู้ที่โดนต่อยเป็นอัมพาตและเสียชีวิตได้ และชนิดแบล็คสปิตติง (Parabuthus transvaalicus) ที่พบในภูมิภาคแอฟริกาใต้ เช่น ทะเลทรายนามิบ เป็นชนิดที่สามารถพ่นพิษออกจากปลายหางได้
นอกจากนี้แล้ว แมงป่องยังมีลักษณะพิเศษที่แตกต่างจากสัตว์ขาปล้องจำพวกอื่น ๆ คือ มีสารซึ่งเมื่อต้องกับแสงแบล็คไลท์แล้ว จะเห็นเป็นตัวแมงป่องเรืองแสง ซึ่งเชื่อว่าเกิดจากสารชนิดหนึ่งซึ่งยังไม่ทราบแน่นอน ซึ่งฝังตัวอยู่เป็นชั้นบาง ๆ ในเปลือกของแมงป่อง ถึงแม้แมงป่องตายไปแล้วเป็นเวลานาน คุณสมบัติเรืองแสงนี้ก็ยังคงอยู่ จากซากแมงป่องอายุหลายร้อยปีพบว่า แม้ว่าเปลือกจะไม่คงรูปร่างแล้ว แต่สารเรืองแสงยังคงฝังตัวติดกับหินซากดึกดำบรรพ์ นอกจากนี้ตัวอย่างแมงป่องที่ดอง หรือแม้แต่แมงป่องที่ถูกทอดเพื่อเป็นอาหาร ก็ยังคงสารตัวนี้อยู่
ในประเทศไทย  มี 11 ชนิด ที่พบบ่อยมากที่สุด คือ แมงป่องในวงศ์ Scorpionidae สกุล Heterometrus หรือแมงป่องช้าง ได้แก่ H. longimanus และ H. laoticus พบ H. laoticus มากทางภาคตะวันออกเฉียงเหนือของไทย
ประสาทสัมผัส

แมงป่องมีตาบนหัวหนึ่งคู่ และตาข้างอีก 3 คู่ แม้ว่าแมงป่องมีตาหลายคู่ แต่มีประสิทธิภาพการมองเห็นต่ำมาก และไม่ไวพอจะรับแสงกระพริบได้ เช่น แสงแฟลชจากกล้องถ่ายรูป และต้องใช้เวลานานในการปรับตาให้ตอบสนองต่อแสง สังเกตได้เมื่อแมงป่องถูกนำออกจากที่มืด ต้องใช้เวลานับนาทีจึงจะเริ่มเคลื่อนไหว
ข้อด้อยเรื่องสายตาได้ถูกทดแทนด้วยสิ่งอื่น ร่างกายแมงป่องปกคลุมด้วยเส้นขนจำนวนมาก โดยเฉพาะบริเวณปล้องพิษ ขนเหล่านี้รับความรู้สึกจากการเคลื่อนไหวของอากาศ ทำให้แมงป่องไวต่อเสียงมาก แมงป่องจึงชูหางขึ้นทันทีที่มีเสียง หรือมีการเคลื่อนไหวของสิ่งต่าง ๆ รอบตัว เมื่อมีเหยื่อหรือศัตรูเข้ามาใกล้ และสามารถฉีดพิษสู่เหยื่อได้อย่างแม่นยำ
พิษ

แมงป่องเป็นสัตว์ที่สามารถอดอาหารได้เป็นเดือน โดยปกติแล้วเมื่อล่าเหยื่อจะฉีดพิษเพื่อให้เหยื่อเป็นอัมพาตก่อนจะกินทั้งเป็น แมงป่องเป็นสัตว์กินเนื้อ โดยจะล่าเหยื่อเป็นสัตว์ไม่มีกระดูกสันหลังเล็ก ๆ เช่น แมง, แมลง ต่าง ๆ เป็นอาหาร พิษของแมงป่องเป็นสารประกอบโปรตีนมีลักษณะใสคล้ายน้ำส้มสายชู พิษของแมงป่องมีพิษต่อระบบประสาท  ส่วนน้อยมีพิษต่อระบบโลหิต  รอยแผลจะมีลักษณะคล้ายเข็มแทงรูเดียว บางครั้งอาจเป็นรอยไหม้ โดยทั่วไปแล้วจะไม่สามารถทำอันตรายถึงแก่ชีวิตต่อมนุษย์ได้ แต่ก็อาจมีอันตรายสำหรับผู้ที่มีอาการภูมิแพ้หรือร่างกายอ่อนแอ แมงป่องที่มีพิษร้ายแรงถึงขั้นอันตรายต่อชีวิตมนุษย์ ส่วนมากจะพบในภาคใต้ของสหรัฐอเมริกา และเม็กซิโก มีรายงานผู้ถูกแมงป่องต่อยสูงถึงปีละประมาณ 5,000 คน ชนิดที่มีพิษร้ายแรงสามารถต่อยทำให้เสียชีวิตได้ภายในเวลา 6–7 ชั่วโมง ส่วนแมงป่องที่พบในประเทศไทยเป็นชนิดที่มีพิษไม่ร้ายแรง
โดยมากแล้ว แมงป่องชนิดที่มีพิษร้ายแรงมักเป็นแมงป่องที่มีขนาดเล็ก ก้ามเล็ก สีลำตัวไม่เข้ม สำหรับแมงป่องที่มีลำตัวใหญ่ ก้ามใหญ่ สีเข้ม แลดูน่าเกรงขาม มักเป็นแมงป่องชนิดที่พิษไม่ร้ายแรง
หากโดนแมงป่องต่อย การปฐมพยาบาลเบื้องต้นให้ล้างด้วยสบู่ แล้วเอาแอลกอฮอล์เช็ดอีกรอบ อาจจะลดอาการปวดด้วยการใช้น้ำแข็งประคบ และกินยาแก้ปวดร่วมด้วย
การใช้ประโยชน์

ชาวจีนนำมาปิ้งหรือย่าง เชื่อว่ากินแล้วช่วยขับลม ช่วยขับพิษอื่น ๆ ทำให้เลือดลมดี และใช้แมงป่องอบแห้งรักษาโรคหลายชนิด เช่น บาดทะยัก เกาต์ หลอดเลือดแดงอักเสบ เป็นต้น ในประเทศไทยใช้ดองเหล้ากิน บรรเทาอาการอัมพาต อัมพฤกษ์
แมงป่องที่ตายไปแล้วยังสามารถนำมาจัดเก็บเพื่อการสะสมหรือการศึกษาแบบเดียวกับแมลงหรือแมงสตั๊ฟฟ์ทั่วไปได้อีกด้วย
นอกจากนี้ความยังถูกอ้างอิงถึงในสัญลักษณ์ประเภทต่าง ๆ เช่น ราศีพิจิก ตามความเชื่อทางโหราศาสตร์ ซึ่งเป็นราศีที่ 8 ก็มีสัญลักษณ์เป็นรูปแมงป่อง  รวมถึงกล่าวอ้างถึงในโคลง โลกนิติ โคลงสี่สุภาพที่แต่งขึ้นในต้นยุครัตนโกสินทร์ เป็นโคลงสุภาษิตสอนใจ ในส่วนที่กล่าวถึงแมงป่อง ไว้ว่า
พิษน้อยหยิ่งโยโส	แมลงป่องชูแต่หางเองอ้า	อวดอ้างฤทธี ฯ
อันหมายถึง ผู้ที่ชอบอวดดีทั้ง ๆ ที่ไม่มีอะไรดีพอที่จะอวด เป็นต้น หรือในละครเรื่อง เรือนเบญจพิษ ที่นำแมงป่องมาทำเป็นกู่รวมกับ งู ตะขาบ แมงมุม และ คางคก
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

Scorpion (หมวดหมู่)
| --- | --- |
การแยกแยะหน่วยอนุกรมวิธาน:  Wikidata: Q19125  Wikispecies: Scorpiones  ADW: Scorpiones  BOLD: 293  BugGuide: 2441  EoL: 8542  EPPO: 1SCORO  Fauna Europaea: 15440  Fossilworks: 243100  GBIF: 872  iNaturalist: 48894  IRMNG: 10570  ITIS: 82713  NBN: NHMSYS0000923534  NCBI: 6855  WoRMS: 509933 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
แมงป่องภายใต้แสงแบล็คไลท์
เหตุระเบิดในมุมไบ 13 กรกฎาคม 2554

| เหตุระเบิดในมุมไบ 13 กรกฎาคม 2554 |
| --- | --- |
Opera HouseZaveri BazaarDadarที่ตั้งของโรงอุปรากร, Zaveri Bazaar และDadar สถานที่เกิดเหตุในมุมไบ
สถานที่: โรงอุปรากร Zaveri Bazaar Dadar มุมไบ, รัฐมหาราษฏระ, อินเดีย
พิกัด: 18°58′N 72°49′E﻿ / ﻿18.96°N 72.82°E﻿ / 18.96; 72.82﻿ (2011 Mumbai bombings)
วันที่: 13 กรกฎาคม ค.ศ. 2011  18:54 น. – 19:06 IST (UTC+05:30)
ประเภท: ระเบิดแสวงเครื่อง
ตาย: 26
เจ็บ: 130
ผู้ก่อเหตุ: 3
เหตุระเบิดในมุมไบ 13 กรกฎาคม 2554 เป็นเหตุระเบิดสามครั้งตามจุดต่าง ๆ ในมุมไบ ประเทศอินเดีย ระหว่างเวลา 18.54 น. และ 19.06 น. ตามเวลามาตรฐานอินเดีย เมื่อวันที่ 13 กรกฎาคม 2554 โดยเหตุระเบิดเกิดขึ้นที่โอเปราเฮาส์, ซาเวรี บาซาร์และท้องที่ดาดาร์ตะวันตก มีรายงานว่าระเบิดลูกที่สี่ถูกค้นพบในพื้นที่ซานตาครุซ และถูกปลดชนวนก่อนที่จะถูกจุดระเบิด
ลำดับเหตุการณ์และเหตุระเบิด

ระเบิดลูกแรกถูกวางไว้ทางใต้ของตลาดค้าอัญมณีซาเวรี บาซาร์ และเกิดระเบิดขึ้นเมื่อเวลา 18.54 น. ตามเวลาท้องถิ่น ระเบิดลูกที่สองถูกวางไว้ใต้ร่มคันหนึ่ง โดยเป็นวันที่มีฝนตกระหว่างฤดูมรสุม ที่โอเปราเฮาส์ ระเบิดขึ้นเมื่อเวลา 18.55 น. ระเบิดลูกที่สามถูกวางไว้บนเสาไฟฟ้าที่สถานีรถโดยสารประจำทางแห่งหนึ่งในพื้นที่ดาดาร์และเกิดระเบิดขึ้นเมื่อเวลา 19.05 น.
ซาเวรี บาซาร์ ซึ่งอยู่ใกล้กับวิหารมุมบาเทวี เคยเกิดเหตุระเบิดสองครั้งในปี พ.ศ. 2546 ซึ่งทำให้มีผู้เสียชีวิต 54 คน
หลังเกิดเหตุระเบิด สายโทรศัพท์เกิดการขัดข้องและการสื่อสารถูกตัดขาดหรือขาด ๆ หาย ๆ เป็นเวลาอย่างน้อยสองสามชั่วโมง มหานครอื่นเช่น เดลี เจนไน ไฮเดอราบาดและเบงคลูรูมีการระวังภัยอย่างสูง ทันทีหลังจากเกิดเหตุระเบิด ตำรวจมุมไบได้ส่งเอสเอ็มเอสอ่านได้ว่า "มีรายงานเหตุระเบิดที่ซาเวรี บาซาร์ ดาดาร์ โปรดระมัดระวัง อยู่แต่ภายในบ้าน ดูข่าวทางโทรทัศน์" แก่ผู้ใช้โทรศัพท์เคลื่อนที่จำนวนหนึ่งในมุมไบ ผู้ได้รับบาดเจ็บส่วนใหญ่ถูกเร่งนำตัวส่งโรงพยาบาลหลายแห่งในมุมไบ
มุมไบตกเป็นเป้าหมายการก่อการร้ายอย่างน้อยหกครั้งนับตั้งแต่ต้นคริสต์ทศวรรษ 1990 มีผู้เสียชีวิตรวมมากกว่า 600 คน บทบรรณาธิการของเดอะไทมส์ออฟอินเดียเรียกนครมุมไบว่ากำลังจะกลายเป็น "สนามล่าการก่อการร้ายอันร้อนแรง"
ความสูญเสียและเงินชดเชย

เหตุระเบิดดังกล่าวทำให้มีผู้เสียชีวิต 17 คน และอีก 130 คนได้รับบาดเจ็บ นายกรัฐมนตรี  มานโมฮัน ซิงห์ และประธานสภาแห่งชาติอินเดีย โซเนีย คานธี เดินทางเยี่ยมมุมไบในวันรุ่งขึ้น และเยี่ยมผู้ได้รับบาดเจ็บจากเหตุระเบิดที่โรงพยาบาลไซฟี วันที่ 15 กรกฎาคม นายกรัฐมนตรีซิงห์ประกาศจะจ่ายเงินชดเชยมูลค่า 200,000 รูปี (4,460 ดอลลาร์สหรัฐ) แก่ญาติผู้เสียชีวิตและ 100,000 รูปี (2,230 ดอลลาร์สหรัฐ) แก่ญาติผู้ได้รับบาดเจ็บสาหัส ขณะเดียวกับ รัฐบาลรัฐมหาราษฏระประกาศจะจ่ายเงิน 500,000 รูปี (11,150 ดอลลาร์สหรัฐ) เป็นค่าชดเชยแก่ครอบครัวของผู้เสียชีวิต และราว 50,000 รูปี (1,115 ดอลลาร์สหรัฐ) แก่ผู้ได้รับบาดเจ็บ
การสืบสวน

กระทรวงมหาดไทยจัดเหตุระเบิดดังกล่าวว่าเป็นการก่อการร้ายและมีการส่งทีมสำนักงานสืบสวนแห่งชาติ (NIA) ไปยังจุดเกิดระเบิด แต่เดิม มุขมนตรีรัฐมหาราษฏระกล่าวว่า ระเบิดที่ใช้อาจมีการเติมเชื้อเพลิง คล้ายกับโมโลตอฟ ค็อกเทล อย่างไรก็ตาม การสืบสวนชั้นต้นแนะว่าการใช้ระเบิดแสวงเครื่องจำนวนมากในการระเบิดร่วมกับระเบิดที่ใช้แอมโมเนียมไนเตรต ระเบิดดังกล่าวชี้ว่าผู้ลงมือมีความรู้ด้านระเบิดระดับหนึ่ง นอกจากนี้ยังเชื่ออีกว่าอาจมีการใช้ตัวจุดระเบิดระยะไกล โดยระเบิดสองในสามลูกมีความรุนแรงสูง NIA กำลังสืบสวนความเป็นไปได้ว่ากลุ่มก่อการร้ายมูจาฮีดีนอินเดียและลัชกัร-อี-ตอยบามีส่วนในเหตุระเบิดดังกล่าว กระทรวงมหาดไทยยังได้ประกาศว่า ทางกระทรวงจะอัปเดตข้อมูลแก่ประชาชนผ่านสื่อทุกสองชั่วโมง
มีข้อสังเกตว่ารูปแบบของระเบิดเป็นการชี้ว่ามูจาฮีดีนอินเดียมีส่วนเกี่ยวข้อง ตามข้อมูลของตำรวจเดลี มูจาฮีดีนอินเดียจะก่อเหตุระเบิดในวันที่ 13 หรือวันที่ 26 ของเดือน นอกจากนี้ยังมีการคาดการณ์ว่า มิจฉาชีพมุมไบอาจอยู่เบื้องหลังเหตุระเบิดเหล่านี้  นอกจากนี้ยังมีการมองว่าเหตุโจมตีอาจถูกวางแผนขึ้นโดยผู้ที่พยายามสกัดการเจรจาสันติภาพอินเดีย-ปากีสถาน
แหล่งข้อมูลอื่น

Photo Gallery เก็บถาวร 2011-07-15 ที่ เวย์แบ็กแมชชีน. IBNLive.
Mumbai Blast Coverage เก็บถาวร 2011-07-16 ที่ เวย์แบ็กแมชชีน, Published by Chris Augeri.
โกโชงาวาระ

โกโชงาวาระ (ญี่ปุ่น: 五所川原市; โรมาจิ: Goshogawara-shi) เป็นนครในจังหวัดอาโอโมริ ประเทศญี่ปุ่น นครโกโชงาวาระเป็นหนึ่งในเทศบาลที่มีพื้นที่สองส่วนไม่ติดต่อกัน พื้นที่ส่วนที่ใหญ่กว่าเป็นพื้นที่ที่ไม่มีทางออกสู่ทะเล และพื้นที่ส่วนที่เล็กกว่าติดกับทะเลญี่ปุ่น
ภูมิศาสตร์ > เทศบาลข้างเคียง

นครอาโอโมริ
นครสึงารุ
เมืองอิตายานางิ
เมืองสึรูตะ
เมืองนากาโดมาริ
เมืองอิมาเบ็ตสึ
เมืองโซโตงาฮามะ
หมู่บ้านโยโมงิตะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โกโชงาวาระ
เว็บไซต์ทางการ (ในภาษาญี่ปุ่น)
Local business and sightseeing guide เก็บถาวร 2007-10-09 ที่ เวย์แบ็กแมชชีน
| ด ค ก จังหวัดอาโอโมริ |
| --- | --- | --- |
อาโอโมริ (เมืองหลวง)
| นครศูนย์กลาง |  อาโอโมริ  ฮาจิโนเฮะ  |  |
| นคร |  โกโชงาวาระ  คูโรอิชิ  โทวาดะ  มิซาวะ  มุตสึ  สึงารุ  ฮิรากาวะ  ฮิโรซากิ  |  |
| เมืองและหมู่บ้าน แบ่งตามอำเภอ |  อำเภอคามิกิตะ ชิจิโนเฮะ  โทโฮกุ  โนเฮจิ  โยโกฮามะ  รกกาโชะ  โรกูโนเฮะ  โออิราเซะ  อำเภอคิตะสึงารุ นากาโดมาริ  สึรูตะ  อิตายานางิ  อำเภอชิโมะกิตะ คาซามาอูระ  ซาอิ  โอมะ  ฮิงาชิโดริ  อำเภอซันโนเฮะ โกโนเฮะ  ชิงโง  ซันโนเฮะ  ทักโกะ  นัมบุ  ฮาชิกามิ  อำเภอนากะสึงารุ นิชิเมยะ  นิชิสึงารุ ฟูกาอูระ  อาจิงาซาวะ  อำเภอมินามิสึงารุ ฟูจิซากิ  อินากาดาเตะ  โอวานิ  อำเภอฮิงาชิสึงารุ โซโตงาฮามะ  โยโมงิตะ  อิมาเบ็ตสึ  ฮิราไน  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
เอฟเอคัพ รอบชิงชนะเลิศ 2014

เอฟเอคัพรอบชิงชนะเลิศปี 2014 เป็นรอบชิงชนะเลิศครั้งที่ 133 ของเอฟเอคัพ, เป็นการพบกันระหว่าง อาร์เซนอล และ ฮัลล์ ซิตี แข่งขันในวันที่ 17 พฤษภาคม พ.ศ. 2557 เวลา 17.00 น. (ตามเวลาท้องถิ่น) หรือเวลา 23.00 น. (ตามเวลาประเทศไทย) โดยจัดการแข่งขันขึ้นที่ เวมบลีย์. ฮัลล์ ซิตี สามารถผ่านเข้ามาชิงชนะเลิศเอฟเอคัพได้เป็นครั้งแรก, ในขณะที่อาร์เซนอลทำสถิติเทียบเท่ากับ แมนเชสเตอร์ยูไนเต็ด ในการเข้ารอบชิงชนะเลิศได้ถึง 18 ครั้ง. นี่ถือเป็นครั้งแรกนับตั้งแต่ปี ค.ศ. 2010 ที่เอฟเอคัพ รอบชิงชนะเลิศเกิดขึ้นหลังจากพรีเมียร์ลีก จบฤดูกาล.
การแข่งขัน > รายละเอียด

17 พฤษภาคม ค.ศ. 2014
17:00 (เวลาท้องถิ่น)
23:00 (เวลาไทย)
| อาร์เซนอล | 3–2 (ต่อเวลาพิเศษ) | ฮัลล์ ซิตี |
| --- | --- | --- |
| กาซอร์ลา  17' โกเซียลนี  71' แรมซีย์  109' | รายงาน | เชสเตอร์  4' เดวีส์  8' |
ผู้ชม: 89,345 คน
ผู้ตัดสิน: ลี โปรเบิร์ต
| --- | --- |
             อาร์เซนอล :              ฮัลล์ ซิตี 
| --- | --- |
 ผู้เล่นยอดเยี่ยมประจำนัด แอรอน แรมซีย์ (อาร์เซนอล) ทีมงานผู้ตัดสิน ผู้ช่วยผู้ตัดสิน: เจค คอลลิน  มิค แม็คโดนัฟ  ผู้ตัดสินที่สี่: เควิน เฟรนด์  ผู้ตัดสินสำรอง: ไซมอน เบ็นเน็ตต์:  ข้อมูลในแมตช์ แข่งขันครบ 90 นาที  ต่อเวลา 30 นาที หากเสมอกันในเวลา 90 นาที  ยิงจุดโทษตัดสิน หากเสมอกันในเวลา 120 นาที  มีตัวสำรอง 7 คน  เปลี่ยนตัวสำรองได้ 3 คน
การแข่งขัน > สถิติหลังเกม

| สถิติ | อาร์เซนอล | ฮัลล์ ซิตี |
| --- | --- | --- |
| ยิงทั้งหมด | 26 | 12 |
| ยิงเข้ากรอบ | 7 | 4 |
| เปอร์เซ็นต์การครองบอล | 65% | 35% |
| เตะมุม | 7 | 3 |
| ทำฟาวล์ | 17 | 18 |
| ล้ำหน้า | 4 | 0 |
| ใบเหลือง | 1 | 3 |
ใบแดง: 0
โรคหายาก

โรคหายาก หรือ โรคกำพร้า คือโรคที่มีผู้ป่วยเป็นจำนวนน้อยมากเมื่อเทียบกับประชากร
โรคหายากจำนวนมากเป็นโรคทางพันธุกรรม ทำให้ผู้ป่วยโรคเหล่านี้เป็นโรคนั้น ๆ ไปตลอดชีวิต แม้บางรายอาจโชคดีสามารถควบคุมอาการได้ก็ตาม โรคหายากจำนวนมากปรากฏอาการให้เห็นตั้งแต่อายุน้อย เด็กป่วยโรคหายาก 30% เสียชีวิตก่อนอายุครบ 5 ปี โรคที่อาจถือว่าหายากที่สุดคือภาวะพร่องเอนไซม์ไรโบส-5-ฟอสเฟตไอโซเมอเรส โดยมีผู้ป่วยเพียงรายเดียวเท่าที่ปรากฏ
ยังไม่มีตัวเลขกำหนดชัดเจนว่าเท่าไหร่จึงเรียกว่าหายาก โรคบางโรคอาจเป็นโรคหายากในบางส่วนของโลก หรือคนบางกลุ่ม แต่อาจพบได้ทั่วไปในอีกกลุ่มหนึ่งก็มี